**An Nou!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

An Nou!

An Nou! O! Bine-ai venit,

Cu ale vremii zori senine!

Să fii mai bun, mai fericit

Şi-n roade multe împlinit,

Şi bucurii s-aduci depline!

Să fii la timp, de ploi udat

Şi de sub brazdele de plug,

Să-nalţe spicul, mai bogat

Şi plin de boabe, îmbrăcat,

Aducător de sfânt belşug!

În dezvoltare, zi şi noapte

Să crească spre recoltare,

Iar holdele albe şi coapte

Să ceară-n unduite şoapte

Intrarea-n marea secerare.

Să fie snopi şi mulţi şi mari,

Sporind în sfânta numărare,

Să răsplătească pe plugari

Ce sub arşiţă, stat-au tari,

În truda grea şi-obositoare!

Să treacă pragul vânturării

Tot grâul strâns şi selectat

Ca rod bogat... al recoltării

Inclus în rândulul numărării,

Să-ncheie timpul aşteptat!

Şi-atunci cu grijă, cântărit

Să îşi ia locul, în hambare,

În cerul sfânt ce-i pregătit

Prin îngeri ce-au contribuit

Punând semnul de sigilare!

Astfel, să fii un an mănos

Şi să aduci, multe-mpliniri,

Ca s-aibă oamenii-un folos

Spre slava lui Isus Hristos,

Ce totul ţine... sub priviri!

Şi-n dragostea neţărmurită

Pentru ai Săi copii... sfinţiţi

Lucrarea fiind desăvârşită,

Să-i poarte-n mila-I infinită

Spre-a fi salvaţi şi mântuiţi!

Flavius Laurian Duverna